
DEI , ET APOSTOUCAE SEDIS GRATIA 

ANGLONEN, ET TURSIEN 
EPISCOPUS 

ATQUE BARO FEUDI ANGLONAE &c. 

Venerabilibus Fratribus , ac Dilectissimis in Christo Filiis 
Dignitatibus et Canonicis , Parochis , Clero , Optimatibus , 
ET CUNCTO Pupulo Civitatis , et Dioecesis. 

Salutem , et pacem a Domino sempiternam. 

Ovum Divina Provident ia, quae in sui dis- 
positione non fallitur , factum sit , ut ego , li- 
cet minimus inter Cathedralis Ecclesiae Mel- 
phitcnsis perillustres Dignitates , et Canonicos, 
ad Episcopale munus fuerim electus ac insti- 
tutus a Leone XII. Pontifice Maximo , rem pro- 
movente Optimo , ac Picntissimo Principe Fer- 
DiNANDO I., opere pretium duxi Vobis , Venera- 
biles Fratres, sensus cordis mei hisce litteris si- 
gnificare . Sed , qui humiliat , et sublevat Di- 
stributor , scilicet . Dignitatum Deus , suscita- 
vit de pulvere egenum , ut cum Principibus se- 
deat, me quidem , nuinquam talia cogitantem, 
posuit Episcopum regere Ecclesiam , quam ac- 

quisivit Sanguine suo , Anglonensem, inquam, 
€t Tursiensem . At quae in ine mentis demis- 
sio , quae animi perturbatio ! Sacculo XVI. Se- 
des ista conspicua fuit fideliter occupata ab il- 
lustri meo Concive D.Francisco Antonio de Lu- 
ca , nec non ab aliis , qui me praecesserunt di- 
gnis Pastoribus , nobilitate , morum integrita- 
te , doctrina , et vitae sanctitate praeclaris . 
In tanto igitur rerum discrimine positus , quid ’ 
statuere , quidve agere , nesciebam ? Infirmita- 
tem meam luce clarius agnoscebam , nec com- 
parandus quidem tot tantisque Viris , qui Ec- 
clesiam istam laudabiliter rexerunt . Animus 
quippe meus prae tristitU , et formidine refu- 
giebat . Statim atque ad Deum , qui consola-* 
tur humiles in humilitate sua , sedulas preces 
porrexi , hisce verbis ex llcgum Sapiciitissimo 
desumptis . (i) “ Ego autem sum puer parvu- 
,, Ius , et ignorans egressum , et introitum 
,, meum . Et servus tuus in medio erit populi 
,, infiniti .... Dabis ergo servo tuo cor doci- 
,, le , ut populum tuum judicare possit , et dis- 
„ cernere inter bonum ; et malum ,, . Quod 
antea tristitiae, et formidini , hoc statim sola- 
tio., et fiduciae mihi fuit, ut munus hoc Epis- 

copale mihi indigno impositum pro animarum 
vestrarum salute , libenter susciperem . 

Ad Gloriam Dei igitur, Beatae Mariae Vir- 
ginis , et S. Philippi Nerei Confessoris , et Pa- 
troni nostri praecipui cito ad vos veniam , ut 
cum laetitia cordis mei curam , adininistra- 
tionemque suscipiam Ecclesiae Sponsae meae , 
quae infirmitati meae fuit a Spiritu Sancto com- 
missa . Hoc itaque perficiam firmo , ac sereno 
animo , cui fiduciam quam maximam praebent 
illa omnia , quae de vobis audivi, quaeque au- 
ribus meis continuo perveniunt , florere namque 
in hac Civitate, et Dioecesi, in omnibus, et sin- 
gulis Civium ordinibus viros omnigena erudi- 
tione praeditos , qui litteris , ingenio , doctrina ^ 
morum probitate , animique docilitate Patriam 
vestram exornant , et mirifice decorant . Hinc 
et Cleri universi vitam , et honestatem ad reli- 
giosioris disciplinae rationes comparatam , et 
Populi tum Urbani , tum Dioccesani mores ad 
exactam Christianae pietatis normam composi- 
tos , absens nunc audire quam maxime laetor : 
praesens autem si verbis istis facta respondeant, 
si in omni opere bono Vos confirmatos inve- 
niam ( quod faxit Deus ) in hoc gaudeo , et gau- 
debo. 

Quum vero in hanc Vineam demoliendam 
subingressas vulpeculas animadvertero •, atque 
in Agro Dominico superseminatum ab inimico 
homine zizania , subortum videro ( quod non 
credam ) , si quid , inquam , corrigendum , 
evellendum , destruendumquc erit , id quidem 
fortiter in virtute Dei , et Deo ipso adjuvante , 
suaviter efficere firmum propositum mihi est, et 
pro viribus meis perficere conabor. Veniam si- 
quidem ad vos , Venerabiles Fratres , in spiri- 
tu lenitatis , Domini Jesu Christi Principis Pa- 
storum exempla , et documenta sequens , qui 
mitis fuit , et humilis corde . Hinc si quas oves 
ab ovili meo errantes cognovero , protinus 
quaerere enitar ; quaeram vocibus , quaeram 
precibus , quaeram suspiriis , quaeram lacry- 
mis , et in humeris meis impositas , omnes , 
si quas invenero , ad Ovile meum reducere co- 
nabor , ut fiat unum Ovile, et unus Pastor. 
Si haec mea salutaria monita non proderunt , 
virgam a Deo mihi traditam ostendam tantum- 
modo ; quae si tandem adhibenda fuerit , per- 
cutiam in virga filiorum , non in interitum , 
sed, in salutem , non ut Judex, sed ut Pater , 
qui irasci nescius , tum maxime diligit , cum 
degeneres , contumacesque filios in officio con- 

tinere anxius satagit , ut omnes ad obseq^uium 
suum possint redire: Scitote , quia haec omnia 
praestabo pro vestra exhortatione , et salute , 
in charitate Dei , et in patientia Christi . 

Sed ne umquain haec fiant , Charitas Dei 
praecipue praestabit , ilja scilicet Charitas , 
quae sola efficit ut auferatur omne malum a vo- 
bis , et abundet Justitia sempiterna . Finis prae- 
cepti Charitas est . Principium verborum meo- 
rum Cliaritas . Hoc primum , a quo cetera pen- 
dent , praeceptum Domini est. Haec prima mea 
ad vos salutatio , ad . quam sequuturae voces 
meae perpetuo dirigentur . Tunc vero perfecta 
in nobis Charitas Dei erit , si mutuam vobis- 
cum charitatem habueritis . Ego quidem, dum 
pascam oves meas , etiam si oportuerit , ani- 
mam meam pro eis ponam : vos autem si vo- 
cem Divini Pastoris ex meo ore , non tantum 
audieritis , sed etiam obsi cundaveritis , memo- 
res ejus perfectae charitatis , qua Ipse prior , et 
usque in finem dilexit nos ut redametur a no- 
bis ; perpetuae cJiaritatis mercedem habebitis 
'in Coelis . 

. Os itaque meum primum patet ad vos , 

. Venerabiles Fratres , amplissimus, atque orna- 
tissimus Ecclesiae meae Senatus : uniiatetn spi- 

ritus in vinculo pacis servate; sicut ceteros ho- 
minum in dignitate, sic in operibus bonis ante- 
cellite ; Scriptum est enim : (-i) „ Luceat lux ve- 
5, stra coram hominibus, ut videant opera ve- 
,, stra bona , et glorificent Patrem vestrum , 
,, qui in Coelis est „ . 

Atque Vos quoque compello , qui Rectores 
Animarum , Coadjutores mei estis , et Coope- 
ratores Corporis , et Sanguinis Domini, voca- 
ti in ministerium tabernaculi testimonii ; prae- 
dicate verbum , annunciate populo consilium 
Dei. Collaborate in Vinea Domini : pascite gre- 
gem mecum non coacte , sed ex animo . Insta- 
te in omni charitate , in admonitione , in ex- 
hortatione , requirentes quod periit , quod con- 
fractura. est alligantes , quod infirmum robo- 
rantes , quod sanum et perfectum custodientes . 
Estote igitur in auctoritate modesti , in zelo 
mansueti , in disciplina constantes , non in de- 
siderio hominum ambulantes , neque in insi- 
pientia mundi , ab omni immunditia, et cupi- 
ditate alieni , sicut decet Ministros Dei , et dis- 
pensatores mysteriorum Christi . Satagite , at- 
que alacri animo estote: cetera enim quum ve- 
nero , disponam . Deus , et Dominus noster Je- 

(a) Reg. 3. c. 3- 


Digitized bv 



( ) 

sus Christus det vobis- multum sapere m ipso ‘ 
ut discatis omni tempore , quemadmodum o- 
portet , iu veritate ambulare . Majorem enim 
non habeo gratiam , quam , ut venero , audiam 
Fratres, et Filios meos charissimos in verkate 
ambulare . 

Nec vos praetereo , quotquot estis Semina- 
rii rnei Alumni , germina electa Sanctitatis, spes' 
Ecclesiae , expectatio populorum , parvuli il- 
li , quos in domum suam Divina Sapientia vo- 
cavit , siiiuque suo collectos alit , nutrit , ac fo- 
vet , ut spiritu intelligentiae repleat, et charis- 
matum meliorum aemulatores efficiat ; Atten- * 
dite igitur lectioni , orationi , et doctrinae , 
obedite praepositis vestris ; leges , ac statuta 
Seminarii custodite, ut ,' adveniente tempore , 
unusquisque pro suo ingenio , studio , et vir- 
tutibus , partem Pastoralis mei officii sustinere 
possit . 

Venio insuper ad vos Sanctimoniales Vir- 
gines Deo dicatae , illustris portio Gregis Chri- 
sti , quibus datum est sequi Agnum quocumque 
ierit , eique canticum , quod nemo alius novit , 
decantare , orationesque omnium acceptissimas 
offerre , purissimo charitatis igne flagrantes , 
suavissimoque liliorum vestrorum odore undk 

que circumferentes . Vigilate , instate orationi- 
bus , quia adversarius vester tamquam leo ru- 
giens , Circuit , .quaerens , quem devoret : Ca- 
vete ne stulte in levioribus culpis succumbatis ; 
paratae semper estote ad. coelestes nuptias, apta- 
te vestras lampades *, ut quum venerit Sponsus, 
obviam occurrere possitis , et coronam immor- 
talem cum beatis Virginibus habeatis . 

Ad vos denique me converto , omnium Or- 
dinum Anglonensis , etTursiensis splendidissi- 
mi , atque honestissimi Cives , quorum cura , 
atque vigilantia res publica constat , vos itaque 
rogo in Uomino , ut quisque status sui munia 
accurate praestare contendat , ut cum. venero , 
de vestra pietate , ac Religione possim laetari , 
et gaudere nomina vestra, esse scripta in Coelis. 

Vos tandem omnes generatim , sigillatim- 
que oro , obtestorque , ut quo studio pro fra- 
terna , ac filiali vestra erga me dilectione incoe- 
pistis , eodem ipso preces pro me indesinenter 
effundere apud Deum pergatis , ut det mihi Se- 
dium suarum adjutricem Sapientiam , det spi- 
ritum duplicem , quo tum mihi , tum aliis pro- 
desse valeam , factus forma gregis ex animo , 
ut quando ante Divinum Tri-bunal pro anima- 
bus vestris rationem redditurus apparebo , U-- 

lud ( quod cordi meo seiiipcr infixum manebit) 
dicere mihi licebit : “ Pater , quos dedisti mi- 
,, hi , non perdidi ex eis queraquam „ . Omnes 
etiam simul preces ad Deum , Mariani semper 
Virginem in Coelum Assumptam offeramus pro 
Sanctissimo Domino Nostro Leo^e Xll. Pontifi- 
ce Optimo Maximo , et pro Augustissimo Rege 
Nostro pERDiNiViSDO 1. Rcgiaque Familia cuncta , 
ut incolumes felicesque diu nobis serventur.. 
Omnia vestra in pace , ct charitate fiant , ut 
gaudium meum , et corona mea esse possitis . 
Pax Dei , Gratia Jc^u Christi, et communicatio 
Sancti Spiritus sit cum omnibus vobis . Arnen . 

Datum Romae extra Portam Caelimonta-. 
nam Septimo Kalendas Januarii Anni Repara- 
tae Salutis MDGCCXXIV. 

IMPRIMATU^R 


Si Tidebilur rtTerendissimo P.Magbtro sacri Palatu apostoUci 


J. Patriarch. Conttantinop. yices^. 


IMPRIMATUR 

Fr. Thomas Dominicus Piazza Ord. Praed. S. Th. Mag. 
et Rpii Sacri Palatii Apost. Mag. Soq. 

